钦定古今图书集成/明伦汇编/氏族典/第163卷 > 《廖用贤尚友录》 > 桓云
## 钦定古今图书集成/明伦汇编/氏族典/第163卷 > 《廖用贤尚友录》 > 桓云

按《晋书桓彝传》：“彝子云，字云子。初为骠骑何充参军，
尚书郎，不拜，袭爵万宁男，历位建武将军，义城太守。
遭母忧去职。葬毕，起为江州刺史，称疾，庐于墓次。诏
书敦逼，固辞不行，服阕，然后莅职，加都督司豫二州
军事，领镇蛮护军、西阳太守，假节。云招集众力，志在
足兵，多所枉滥，众皆嗟怨。时温执权，有司不敢弹劾。”
升平四年卒，赠平南将军，谥曰“贞。”子序嗣，官至宣城
内史。